ddrg/super_eurlex huggingface dataset:
Kommissionens beslutning

af 16. juni 2003

om ophævelse af beslutning 2002/182/EF om godkendelse af den ændrede plan, Østrig har forelagt for udryddelse af klassisk svinepest hos vildsvin i Niederösterreich

(meddelt under nummer K(2003) 1833)

(Kun den tyske udgave er autentisk)

(EØS-relevant tekst)

(2003/435/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 2001/89/EF af 23. oktober 2001 om fællesskabsforanstaltninger til kontrol med klassisk svinepest(1), særlig artikel 16, stk. 1, femte afsnit, og

ud fra følgende betragtninger:

(1) I 2000 blev der konstateret klassisk svinepest hos vildsvin i provinsen Niederösterreich.

(2) Ved beslutning 2001/140/EF(2) godkendte Kommissionen den af Østrig forelagte plan for udryddelse af klassisk svinepest hos vildsvin i provinsen Niederösterreich.

(3) Ved beslutning 2002/182/EF(3) godkendte Kommissionen den af Østrig forelagte ændrede plan for udryddelse af klassisk svinepest hos vildsvin i provinsen Niederösterreich, og den ophævede derfor beslutning 2001/140/EF.

(4) Østrig har fremlagt oplysninger, der antyder, at klassisk svinepest er blevet udryddet hos vildsvin i provinsen Niederösterreich.

(5) Beslutning 2002/182/EF bør derfor ophæves.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Beslutning 2002/182/EF ophæves.

Artikel 2

Denne beslutning er rettet til Republikken Østrig.

Udfærdiget i Bruxelles, den 16. juni 2003.

På Kommissionens vegne

David Byrne

Medlem af Kommissionen

(1) EFT L 316 af 1.12.2001, s. 5.

(2) EFT L 50 af 21.2.2001, s. 22.

(3) EFT L 61 af 2.3.2002, s. 55.
Kommissionens beslutning

af 6. juni 2003

om ændring af beslutning 96/603/EF om opstilling af listen over byggevarer, der henhører under klasse A "intet bidrag til brand", der er omhandlet i beslutning 94/611/EF om gennemførelse af artikel 20 i Rådets direktiv 89/106/EØF om byggevarer

(meddelt under nummer K(2003) 1673)

(EØS-relevant tekst)

(2003/424/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/106/EØF af 21. december 1988 om indbyrdes tilnærmelse af medlemsstaternes love og administrative bestemmelser om byggevarer(1), ændret ved direktiv 93/68/EØF(2),

under henvisning til Kommissionens beslutning 2000/147/EF af 8. februar 2000 om gennemførelse af Rådets direktiv 89/106/EØF for så vidt angår klassificering af byggevarer efter ydeevne med hensyn til reaktion ved brand(3), særlig artikel 1, stk. 1, og

ud fra følgende betragtninger:

(1) Ved Kommissionens beslutning 96/603/EF(4), ændret ved beslutning 2000/605/EF(5), blev der opstillet en liste over byggevarer, der henhører under klasse A "intet bidrag til brand", der er omhandlet i tabel 1 og 2 i bilaget til Kommissionens beslutning 94/611/EF(6), som beskriver det europæiske system til klassificering af byggevarers ydeevne med hensyn til reaktion ved brand.

(2) Beslutning 94/611/EF er blevet erstattet med beslutning 2000/147/EF.

(3) Bemærkningerne ud for materialet "mørtel med uorganiske bindemidler" i tabellen i bilaget til beslutning 96/603/EF bør tilpasses til den tekniske udvikling.

(4) Beslutning 96/603/EF bør derfor ændres i overensstemmelse hermed.

(5) De i denne beslutning fastsatte foranstaltninger er i overensstemmelse med udtalelse fra Det Stående Byggeudvalg -

VEDTAGET FØLGENDE BESLUTNING:

Artikel 1

I tabellen i bilaget til beslutning 96/603/EF erstattes bemærkningerne "Puds og mørtler, herunder mørtler til gulvafretning, baseret på et eller flere uorganiske bindemidler, f.eks. cement, kalk, murcement og gips" ud for materialet "mørtel med uorganiske bindemidler" med "Puds og mørtler, herunder mørtler til gulvafretning samt murmørtler, baseret på et eller flere uorganiske bindemidler, f.eks. cement, kalk, murcement og gips".

Artikel 2

Denne beslutning er rettet til medlemsstaterne.

Udfærdiget i Bruxelles, den 6. juni 2003.

På Kommissionens vegne

Erkki Liikanen

Medlem af Kommissionen

(1) EFT L 40 af 11.2.1989, s. 12.

(2) EFT L 220 af 30.8.1993, s. 1.

(3) EFT L 50 af 23.2.2000, s. 14.

(4) EFT L 267 af 19.10.1996, s. 23.

(5) EFT L 258 af 12.10.2000, s. 36.

(6) EFT L 241 af 19.9.1994, s. 25.
Rådets afgørelse

af 19. maj 2003

om udnævnelse af formanden for Den Europæiske Unions Militærkomité

(2003/401/EF)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 28, stk. 1,

under henvisning til traktaten om oprettelse af Det Europæiske Fællesskab, særlig artikel 207,

under henvisning til Rådets afgørelse 2001/79/FUSP af 22. januar 2001 om nedsættelse af Den Europæiske Unions Militærkomité(1), og

ud fra følgende betragtninger:

(1) I henhold til artikel 3 i afgørelse 2001/79/FUSP udnævnes formanden for Militærkomitéen af Rådet på anbefaling af komitéen på forsvarschefplan.

(2) På mødet den 7. maj 2003 anbefalede komitéen på forsvarschefplan, at general Rolando Mosca Moschini udnævnes til formand for Den Europæiske Unions Militærkomité -

TRUFFET FØLGENDE AFGØRELSE:

Artikel 1

General Rolando Mosca Moschini udnævnes til formand for Den Europæiske Unions Militærkomité for en periode på tre år fra den 9. april 2004.

Artikel 2

Denne afgørelse offentliggøres i Den Europæiske Unions Tidende.

Udfærdiget i Bruxelles, den 19. maj 2003.

På Rådets vegne

G. Papandreou

Formand

(1) EFT L 27 af 30.1.2001, s. 4.
Rådets afgørelse

af 19. maj 2003

om ændring af afgørelse 2001/496/FUSP, afgørelse 2001/41/EF, Rådets afgørelse af 25. juni 1997 og Rådets afgørelse af 22. marts 1999 for så vidt angår de dagpenge, der udbetales til militærpersonale og nationale eksperter, der er udstationeret ved Generalsekretariatet for Rådet

(2003/400/EF)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 28, stk. 1,

under henvisning til traktaten om oprettelse af Det Europæiske Fællesskab, særlig artikel 207, stk. 2, og

ud fra følgende betragtninger:

(1) De administrative ordninger for militærpersonale og nationale eksperter, der udstationeres ved Generalsekretariatet for Rådet, giver under visse omstændigheder mulighed for ændring af det dagpengebeløb, der udbetales.

(2) Dagpengebeløbet bør ajourføres som følge af forbrugerprisudviklingen i Bruxelles -

TRUFFET FØLGENDE AFGØRELSE:

Artikel 1

I artikel 12, stk. 1, i

- Rådets afgørelse 2001/496/FUSP af 25. juni 2001 om ordningen for nationalt militærpersonale, som udstationeres ved Generalsekretariatet for Rådet med henblik på Den Europæiske Unions Militærstab(1)

- Rådets afgørelse 2001/41/EF af 22. december 2000 om ordningen for nationale eksperter, der udstationeres ved Generalsekretariatet for Rådet som led i en udvekslingsordning for tjenestemænd i Generalsekretariatet for Rådet for Den Europæiske Union og tjenestemænd i de nationale administrationer og internationale organisationer(2)

- Rådets afgørelse af 25. juni 1997 om ansættelsesvilkårene for nationale eksperter, der udstationeres ved Generalsekretariatet for Rådet (Generaldirektoratet for Retlige og Indre Anliggender) som led i iværksættelsen af programmet til intensivering af bekæmpelsen af organiseret kriminalitet, og

- Rådets afgørelse af 22. marts 1999 om ordningen for nationale eksperter, der udstationeres ved Generalsekretariatet for Rådet (Generaldirektoratet for Retlige og Indre Anliggender) som led i den kollektive evaluering af ansøgerlandenes indførelse, anvendelse og faktiske gennemførelse af gældende ret i Den Europæiske Union på området retlige og indre anliggender

ændres beløbet 104,03 EUR til 107,10 EUR.

Artikel 2

Denne afgørelse træder i kraft på dagen for vedtagelsen.

Den anvendes fra den 1. februar 2003.

Udfærdiget i Bruxelles, den 19. maj 2003.

På Rådets vegne

G. Papandreou

Formand

(1) EFT L 181 af 4.7.2001, s. 1.

(2) EFT L 11 af 16.1.2001, s. 35.
Kommissionens afgørelse

af 19. juni 2003

om fravigelse af afgørelse 98/235/EF om de rådgivende komitéer inden for den fælles landbrugspolitik og deres virkemåde

(2003/456/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens afgørelse 98/235/EF af 11. marts 1998 om de rådgivende komitéer inden for den fælles landbrugspolitik og deres virkemåde(1), og

ud fra følgende betragtninger:

(1) Ifølge artikel 4, stk. 3, i afgørelse 98/235/EF udnævnes komitéernes medlemmer for fem år. De kan genudnævnes og i visse tilfælde udskiftes.

(2) Den igangværende femårsperiode udløber den 4. oktober 2003 for de medlemmer, der blev udnævnt i 1998, og senere for de medlemmer, der i mellemtiden har erstattet andre medlemmer.

(3) På topmødet i København blev der opnået enighed med kandidatlandene om, at de ti nye medlemsstaters tiltrædelse ville kunne gennemføres og burde finde sted den 1. maj 2004.

(4) Kandidatlandenes organisationer tager i stigende grad del i arbejdet i de eksisterende EU-organisationer og repræsenterer civilsamfundet og arbejdsmarkedets partner i rådgivende komitéer og stående arbejdsgrupper i landbrugssektoren.

(5) Efter tiltrædelsen bør de nye medlemsstaters samfundsøkonomiske organisationer sikres repræsentation i den rådgivende struktur for landbrug og udvikling af landdistrikter.

(6) Mandatet for de nuværende medlemmer af disse komitéer bør derfor udløbe den 30. april 2004 -

TRUFFET FØLGENDE AFGØRELSE:

Artikel 1

Uanset artikel 4, stk. 3, i afgørelse 98/235/EF udløber mandatet for medlemmerne af de rådgivende komitéer inden for den fælles landbrugspolitik den 30. april 2004.

Artikel 2

Denne afgørelse offentliggøres i Den Europæiske Unions Tidende.

Udfærdiget i Bruxelles, den 19. juni 2003.

På Kommissionens vegne

Franz Fischler

Medlem af Kommissionen

(1) EFT L 88 af 24.3.1998, s. 59.
Rådets afgørelse

af 5. juni 2003

om tilpasning af Europol-ansattes vederlag og tillæg

(2003/C 152/03)

RÅDET FOR DEN EUROPÆISKE UNION HAR -

under henvisning til Rådets retsakt af 3. december 1998 om vedtagelse af vedtægten for Europols personale(1), i det følgende benævnt "vedtægten", særlig artikel 44,

under henvisning til initiativ fra Den Hellenske Republik(2),

under henvisning til udtalelse fra Europa-Parlamentet(3),

under henvisning til Styrelsesrådets undersøgelse af Europol-ansattes vederlag, og

ud fra følgende betragtninger:

(1) Styrelsesrådet har i sin undersøgelse taget hensyn til ændringerne i leveomkostningerne i Nederlandene og ændringerne af lønningerne for de offentligt ansatte i medlemsstaterne.

(2) Denne undersøgelse berettiger til en stigning på 4,4 % i vederlagene for perioden 1. juli 2002 til 1. juli 2003.

(3) Rådet skal på grundlag af denne undersøgelse træffe afgørelse med enstemmighed om tilpasning af Europol-ansattes vederlag og tillæg -

TRUFFET FØLGENDE AFGØRELSE:

Artikel 1

Vedtægten ændres således:

1) Med virkning fra 1. juli 2002:

a) erstattes tabellen over den månedlige grundløn i artikel 45 med følgende tabel:

">TABELPOSITION>"

b) ændres i artikel 59, stk. 3, "908,40 EUR" til "948,37 EUR"

c) ændres i artikel 59, stk. 3, "1816,80 EUR" til "1896,74 EUR"

d) ændres i artikel 60, stk. 1, "242,24 EUR" til "252,90 EUR"

e) ændres i artikel 2, stk. 1, i bilag 5 "253,25 EUR" til "264,39 EUR"

f) ændres i artikel 3, stk. 1, i bilag 5 "11010,92 EUR" til "11495,40 EUR"

g) ændres i artikel 3, stk. 1, i bilag 5 "2477,46 EUR" til "2586,47 EUR"

h) ændres i artikel 3, stk. 2, i bilag 5 "14864,74 EUR" til "15518,79 EUR"

i) ændres i artikel 4, stk. 1, i bilag 5 "1101,09 EUR" til "1149,54 EUR"

j) ændres i artikel 4, stk. 1, i bilag 5 "825,83 EUR" til "862,17 EUR"

k) ændres i artikel 4, stk. 1, i bilag 5 "550,54 EUR" til "574,76 EUR"

l) ændres i artikel 4, stk. 1, i bilag 5 "440,43 EUR" til "459,81 EUR"

m) ændres i artikel 5, stk. 3, i bilag 5 "1553,86 EUR" til "1622,23 EUR"

n) ændres i artikel 5, stk. 3, i bilag 5 "2071,82 EUR" til "2162,98 EUR"

o) ændres i artikel 5, stk. 3, i bilag 5 "2589,77 EUR" til "2703,72 EUR".

2) Med virkning fra datoen for ikrafttrædelsen af denne afgørelse:

- ændres i artikel 7, stk. 3, i bilag 5 "0,23 EUR" til "0,24 EUR".

Artikel 2

Denne afgørelse offentliggøres i Den Europæiske Unions Tidende.

Artikel 3

Denne afgørelse har virkning fra dagen efter vedtagelsen.

Udfærdiget i Luxembourg, den 5. juni 2003.

På Rådets vegne

M. Chrisochoïdis

Formand

(1) EFT C 26 af 30.1.1999, s. 23. Senest ændret ved retsakt af 19.12.2002 (EFT C 24 af 31.1.2003, s. 1).

(2) EUT C 52 af 6.3.2003, s. 17.

(3) Udtalelse af 9.4.2003 (endnu ikke offentliggjort i EUT).
Rådets afgørelse

af 16. juni 2003

om genudnævnelse af et medlem af et appelkammer under Harmoniseringskontoret for det Indre Marked (varemærker, mønstre og modeller)

(2003/C 148/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 40/94 af 20. december 1993 om EF-varemærker(1), særlig artikel 120 og 131,

under henvisning til den indstilling, som Administrationsrådet under Harmoniseringskontoret for det Indre Marked (varemærker, mønstre og modeller) foretog den 10. april 2003 -

TRUFFET FØLGENDE AFGØRELSE:

Eneste artikel

Walter PEETERS, født den 14. juli 1944 i Turnhout (Belgien), genudnævnes hermed til medlem af et appelkammer under Harmoniseringskontoret for det Indre Marked (varemærker, mønstre og modeller) for perioden fra 1. juli 2004 til 30. juni 2009.

Udfærdiget i Luxembourg, den 16. juni 2003.

På Rådets vegne

G. Papandreou

Formand

(1) EFT L 11 af 14.1.1994, s. 1. Senest ændret ved forordning (EF) nr. 807/2003 (EUT L 122 af 16.5.2003, s. 36).
Kommissionens beslutning

af 30. juni 2003

om den endelige fordeling for 2003 mellem medlemsstaterne af de midler fra Fællesskabsfonden for Tobak, der skal anvendes til omstillingsforanstaltningerne i artikel 13 og 14 i forordning (EF) nr. 2182/2002

(meddelt under nummer K(2003) 1997)

(2003/486/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak(1), senest ændret ved forordning (EF) nr. 806/2003(2), særlig artikel 14a, og

ud fra følgende betragtninger:

(1) I artikel 13 og 14 i Kommissionens forordning (EF) nr. 2182/2002 af 6. december 2002 om gennemførelsesbestemmelser til Rådets forordning (EØF) nr. 2075/92 for så vidt angår Fællesskabsfonden for Tobak(3) fastsættes der foranstaltninger til fremme af omstilling fra tobaksproduktion. Disse foranstaltninger skal finansieres af Fællesskabsfonden for Tobak oprettet ved artikel 13 i forordning (EØF) nr. 2075/92.

(2) For 2003 råder Fællesskabsfonden for Tobak over et beløb på i alt 19 mio. EUR, hvoraf halvdelen bør anvendes til finansiering af specifikke foranstaltninger, der kan hjælpe tobaksproducenterne med at omstille sig til andre afgrøder eller andre jobskabende erhvervsaktiviteter, samt undersøgelser i forbindelse hermed.

(3) Det er derfor nødvendigt i henhold til artikel 17, stk. 4, og artikel 26 i forordning (EF) nr. 2182/2002 at fastsætte en fordeling inden den 30. juni 2003 af det disponible beløb for 2003 mellem de berørte medlemsstater ud fra de foreløbige finansieringsplaner for de foranstaltninger, for hvilke medlemsstaterne har indgivet støtteansøgninger.

(4) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Tobak -

VEDTAGET FØLGENDE BESLUTNING:

Artikel 1

For 2003 fastsættes den endelige fordeling mellem medlemsstaterne af de midler fra Fællesskabsfonden for Tobak, der skal anvendes til omstillingsforanstaltningerne i artikel 13 og 14 i forordning (EF) nr. 2182/2002, i bilaget.

Artikel 2

Denne beslutning er rettet til medlemsstaterne.

Udfærdiget i Bruxelles, den 30. juni 2003.

På Kommissionens vegne

Franz Fischler

Medlem af Kommissionen

(1) EFT L 215 af 30.7.1992, s. 70.

(2) EUT L 122 af 16.5.2003, s. 1.

(3) EFT L 331 af 7.12.2002, s. 16.

BILAG

Den endelige fordeling for 2003 mellem medlemsstaterne af de midler fra Fællesskabsfonden for Tobak, der skal anvendes til omstillingsforanstaltningerne i artikel 13 og 14 i forordning (EF) nr. 2182/2002

>TABELPOSITION>
Rådets afgørelse

af 30. juni 2003

om beskikkelse af en suppleant til Regionsudvalget

(2003/505/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til indstillingen fra Tysklands regering, og

ud fra følgende betragtninger:

(1) Medlemmerne af og suppleanterne til Regionsudvalget beskikkes i henhold til Rådets afgørelse 2002/60/EF af 22. januar 2002(1).

(2) Der er blevet en plads ledig som suppleant til Regionsudvalget, efter at Udo MIENTUS er trådt tilbage, hvilket Rådet blev underrettet om den 13. juni 2003 -

TRUFFET FØLGENDE AFGØRELSE:

Eneste artikel

Christian WULFF beskikkes som suppleant til Regionsudvalget som efterfølger for Udo MIENTUS for den resterende del af dennes mandatperiode, dvs. indtil den 25. januar 2006.

Udfærdiget i Bruxelles, den 30. juni 2003.

På Rådets vegne

G. Papandreou

Formand

(1) EFT L 24 af 26.1.2002, s. 38.
Kommissionens beslutning

af 18. juni 2003

om anerkendelse af bestemmelserne i Den Tjekkiske Republik om bekæmpelse af Clavibacter michiganensis (Smith) Davis et al. ssp. sepedonicus (Spieckerman og Kotthoff) Davis et al. som ligestillet med EF's bestemmelser

(meddelt under nummer K(2003) 1870)

(2003/450/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet(1), senest ændret ved forordning (EF) nr. 806/2003(2), særlig bilag III, del A, punkt 12,

under henvisning til anmodning fra Den Tjekkiske Republik, og

ud fra følgende betragtninger:

(1) I henhold til del A, punkt 12, i bilag III til direktiv 2000/29/EF må knolde af Solanum tuberosum L., bortset fra læggekartofler og visse andre kartofler, der er anført i del A, punkt 10 og 11, i bilag III, med oprindelse i andre europæiske tredjelande end dem, der anerkendes som værende fri for Clavibacter michiganensis (Smith) Davis et al. ssp. sepedonicus (Spieckerman og Kotthoff) Davis et al. (i det følgende benævnt "skadegøreren"), og dem, hvis bestemmelser anerkendes som ligestillet med EF-bestemmelserne om bekæmpelse af skadegøreren, ikke føres ind i medlemsstaterne.

(2) Det fremgår af officielle oplysninger fra Den Tjekkiske Republik og af oplysninger, som Levnedsmiddel- og Veterinærkontoret indsamlede under kontrolbesøg i dette land i januar 2001 og november 2002, at Den Tjekkiske Republik har anvendt kontrol-, inspektions- og undersøgelsessystemer for skadegøreren i forbindelse med indførslen af kartofler og den interne produktion af læggekartofler og spisekartofler gennem "Instruktion B/KAR/1/2002 med henblik på beskyttelse mod spredning af de patogener, der fremkalder ringbakteriose og brunbakteriose".

(3) I betragtning af det ovenstående kan det anerkendes, at bestemmelserne i Den Tjekkiske Republik er ligestillet med EF's bestemmelser om bekæmpelse af skadegøreren, og at risikoen for, at skadegøreren breder sig, undgås.

(4) Kommissionen sørger for, at Den Tjekkiske Republik forelægger alle de tekniske oplysninger, der er nødvendige for fortsat at vurdere den ovennævnte situation.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed -

VEDTAGET FØLGENDE BESLUTNING:

Artikel 1

Det anerkendes herved, at bestemmelserne i Den Tjekkiske Republik om bekæmpelse af Clavibacter michiganensis (Smith) Davis et al. ssp. sepedonicus (Spieckerman og Kotthoff) Davis et al. er ligestillet med EF's bestemmelser.

Artikel 2

Denne beslutning er rettet til medlemsstaterne.

Udfærdiget i Bruxelles, den 18. juni 2003.

På Kommissionens vegne

David Byrne

Medlem af Kommissionen

(1) EFT L 169 af 10.7.2000, s. 1.

(2) EUT L 122 af 16.5.2003, s. 1.
Rådets afgørelse

af 30. juni 2003

om beskikkelse af et medlem af Regionsudvalget

(2003/504/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til indstillingen fra Tysklands regering, og

ud fra følgende betragtninger:

(1) Medlemmerne af og suppleanterne til Regionsudvalget beskikkes i henhold til Rådets afgørelse 2002/60/EF af 22. januar 2002(1).

(2) Der er blevet en plads ledig som medlem af Regionsudvalget, efter at Wolfgang SENFF er trådt tilbage, hvilket Rådet blev underrettet om den 27. maj 2003 -

TRUFFET FØLGENDE AFGØRELSE:

Eneste artikel

Hermann DINKLA, Mitglied des Niedersächsischen Landtags, beskikkes som medlem af Regionsudvalget som efterfølger for Wolfgang SENFF for den resterende del af dennes mandatperiode, dvs. indtil den 25. januar 2006.

Udfærdiget i Bruxelles, den 30. juni 2003.

På Rådets vegne

G. Papandreou

Formand

(1) EFT L 24 af 26.1.2002, s. 38.
Den Udenrigs- og Sikkerhedspolitiske Komités afgørelse FYROM/4/2003

af 17. juni 2003

vedrørende ændring af afgørelse FYROM/2/2003 om at acceptere bidrag fra tredjelande til EU's militæroperation i Den Tidligere Jugoslaviske Republik Makedonien

(2003/499/FUSP)

DEN UDENRIGS- OG SIKKERHEDSPOLITISKE KOMITÉ HAR -

under henvisning til Rådets fælles aktion 2003/92/FUSP af 27. januar 2003 om Den Europæiske Unions militæroperation i Den Tidligere Jugoslaviske Republik Makedonien(1), særlig artikel 8, stk. 2,

under henvisning til Den Udenrigs- og Sikkerhedspolitiske Komités afgørelse FYROM/2/2003 af 10. marts 2003 om at acceptere bidrag fra tredjelande til EU's militæroperation i Den Tidligere Jugoslaviske Republik Makedonien, og

ud fra følgende betragtning:

Canadas repræsentant ved EU har ved skrivelse af 29. april 2003 meddelt EU, at Canada ikke ser sig i stand til at deltage i Operation Concordia på de nuværende betingelser -

TRUFFET FØLGENDE AFGØRELSE:

Artikel 1

Artikel 1 i afgørelse FYROM/2/2003 erstattes af følgende:

"Artikel 1

Bidrag fra tredjelande

På baggrund af styrkeopbygnings- og bemandingskonferencerne accepteres bidrag fra følgende tredjelande til EU-operationen i Den Tidligere Jugoslaviske Republik Makedonien:

Bulgarien

Den Tjekkiske Republik

Estland

Ungarn

Island

Letland

Litauen

Norge

Polen

Rumænien

Slovakiet

Slovenien

Tyrkiet."

Artikel 2

Ikrafttræden

Denne afgørelse træder i kraft på dagen for undertegnelsen.

Udfærdiget i Bruxelles, den 17. juni 2003.

På Den Udenrigs- og Sikkerhedspolitiske Komités vegne

T. Paraskevopoulos

Formand

(1) EUT L 34 af 11.2.2003, s. 26.